โปรโมชั่น iPhone SE อาวุธล่าสุดดึงลูกค้าย้ายค่าย
iPhone SE เริ่มเปิดให้สาวกแอปเปิลจองไปก่อนหน้านี้ และจะเริ่มรับของกันแล้ว ตอนนี้มาถึงรอบเปิดให้ซื้อกันเต็มที่ โดยค่ายมือถือ ทั้ง 3 บริษัท เอไอเอส ดีแทค และทรู รวมถึงแอปเปิลเอง ต่างอัดโปรโมชั่นอย่างเต็มพิกัดในช่วงนี้ เพราะราคาเบาๆ ที่สามารถโดนใจลูกค้าส่วนใหญ่ได้ไม่ยากสำหรับราคาปกติที่เปิดมาตั้งแต่จอง ของ iPhone SE ทั้ง 3 รุ่น 3 ราคา คือรุ่น 64 GB ราคา 14900 บาท รุ่น 128 GB ราคา 16900 บาท และรุ่น 256 GB ราคา 20900 บาท ถ้าเทียบกับไอโฟนรุ่นก่อนหน้านี้ คือ iPhone 11 ถูกกว่าประมาณ 10000 บาท ซึ่งเป็นไปตามสเปกที่ iPhone SE ทำให้หลายคนเข้าถึงได้มากกว่ามาไล่เรียงดูโปรโมชั่นกันอีกครั้ง ว่าจะดึงดูดกลุ่มเป้าหมายได้แค่ไหนแอปเปิลย้ำจัดส่วนลดเครื่องเก่ามาแลกเริ่มกันที่เว็บไซต์ของแอปเปิลเอง ที่โปรโมตว่ารุ่น 14900 บาท ราคาเริ่มต้น 10900 บาท เมื่อนำอุปกรณ์มาแลก โดยมีข้อความที่ผู้เข้าเว็บไซต์จะได้เห็นหลังจากไล่ดูสเปกเครื่อง คือ ใช้ Android อยู่หรือเปล่า ดูว่าทำไมคุณถึงควรเปลี่ยน ถามตรงๆ แบบนี้กันเลยเมื่อคลิกดูต่อไป มีหน้าข้อมูลที่บอกมูลค่าเครื่องไอโฟนเก่าที่แอปเปิลบอกไว้เมื่อนำเครื่องเก่ามาแลก เช่น iPhone 6s มูลค่าสูงสุด 1050 บาท iPhone 7 มูลค่า 2360 บาท ถ้ารุ่นใหม่ๆ อย่าง iPhone XS Max มูลค่า 11850 บาท เป็นต้นนอกจากนี้ มีการระบุข้อความบอกลูกค้าว่า การจำหน่าย iPhone SE รุ่น RED จะนำไปสมทบทุนให้กองทุนโลกโดยตรงเพื่อต่อสู้กับ COVID-19 อีกด้วยเอไอเอส จัดเพิ่มย้ายค่ายลด 1000 บาทค่ายเอไอเอส จัดมาในราคาที่ผูกกับแพ็กเกจรายได้ และแน่นอนยังคงมีการดึงกลุ่มลูกค้าย้ายค่าย ถ้าจะวัดกันเฉพาะรุ่น 64 GB เอไอเอสเริ่มต้น 8300 บาท ลูกค้าย้ายค่ายยังได้ส่วนลดอีก 1000 บาท ส่วนราคาแพ็กเกจรายเดือนและเติมเงิน อยู่ในช่วงตั้งแต่เดือนละ 699 - 1299 บาท นาน 12 เดือน โดยให้ชำระเงินล่วงหน้าตั้งแต่ 1500 - 4000 บาทส่วนบริการพิเศษมี Youtube Premium ดูยูทูบแบบไม่มีโฆษณา 6 เดือนดีแทคเอาใจทั้งลูกค้าเก่าและอยากย้ายค่ายมามากันที่ดีแทค ที่เล่นเกมดึงลูกค้าย้ายค่ายด้วยการโปรโมตว่าได้ลดเพิ่มอีก 1500 บาท และเอาใจลูกค้าเก่าที่ใช้งานมามากกว่า 12 เดือน ให้ราคาพิเศษ พร้อมแพ็กเกจรายเดือน ที่เน้นโปรโมตว่าราคาเริ่มเพียง 9250 บาท ดังนี้ในกลุ่มลูกค้าเก่า จ่ายค่าบริการล่วงหน้า 100 บาท ถ้าเลือกส่วนลดสูง ก็จ่ายแพ็กเกจค่าบริการรายเดือนสูง เช่น รุ่น 64 GB ส่วนลด 5650 บาท เหลือ 9250 บาท แต่จ่ายค่ารายเดือน 1099 บาท เป็นต้นส่วนกลุ่มลูกค้าเปิดเบอร์ใหม่ เปลี่ยนจากเติมเงินเป็นรายเดือน และย้ายค่ายเบอร์ใหม่ ต้องจ่ายค่าบริการล่วงหน้า 500 - 2500 บาท เฉพาะลูกค้าย้ายค่ายเบอร์เดิมยังมีโปรโมชั่นลดราคา 1500 บาทส่วนผ่อนก็ยาวๆ ไป 0% นานสูงสุด 24 เดือน และให้เล่นแอปพลิเคชันโซเชียลมีเดีย ไม่ต้องเสียค่าเน็ต 6 เดือน เป็นต้นทรูมูฟ เอช เลือกแนวทางโปรโมชั่นเบาๆค่ายทรูมูฟ เอช จัดเต็มที่แบบไม่เสี่ยงเกินไป โปรโมตชัดว่าลูกค้าย้ายค่ายเบอร์เดิม ควักซื้อรุ่น 64 GB ในราคา 7300 บาท ซึ่งจริงๆ ก็เท่ากับเอไอเอส ส่วนแพ็กเกจรายเดือน 1299 บาท 12 เดือน และจ่ายค่าบริการล่วงหน้า 5000 บาทสำหรับกลุ่มลูกค้าทั่วไป ในรุ่น 64 GB มีให้เลือกราคา 10300 บาท จ่ายค่าบริการล่วงหน้า 2200 บาท แพ็กเกจรายเดือน 899 บาท หรืออีกแพ็กเกจราคา 8300 บาท จ่ายล่วงหน้า 4000 บาท ค่าบริการรายเดือน 1099 บาทโปรโมชั่นนับเป็นแรงดึงดูดให้ลูกค้าสนใจ แบรนด์ไหนลดหรือให้มากกว่า บวกลบคูณหารแล้ว อย่าลืมอ่านเงื่อนไขกันอย่างละเอียด เพื่อความคุ้มค่าที่แท้จริงที่มา : เว็บไซต์แอปเปิล AIS DTAC TRUE วันที่ 3 มิ.ย. 2563เทียบราคา iPhone SE 2020 ติดโปร AIS DTAC TRUE และ APPLEแอปเปิลเปิดตัว iPhone SE 2020 รุ่นใหม่ ใช้ชิพ A13 ราคาเริ่มต้น 14900 บาทอย่าพลาด เช็คราคาและโปรโมชั่นก่อนช้อปทุกครั้ง >>> คลิกที่นี่
เอไอเอส ดีแทค และทรู รวมถึงแอปเปิลเอง ต่างอัดโปรโมชั่น iPhone SE อย่างเต็มพิกัดในช่วงนี้ เพื่อดึงลูกค้า
iPhone SE,โปรโมชั่น,ไอโฟน,แอปเปิล,เอไอเอส,ทรูมูฟ เอช,ดีแทค